text: 09-11-2019 17:10 | Николай Драганов
  Младата надежда на Сърбия за достоен наследник на Новак Джокович в лицето на Миомир Кецманович коментира, че знаменития му сънародник често му дава съвети.
  Кецманович достигна до полуфиналите на Next Gen ATP Finals в Милано, където отстъпи на Яник Синер, но остави отлични впечатления.
  "Ноле определено ми е давал доста ценни препоръки, които имах възможност да използвам. Някои вече ми бяха от полза, а други - не, но е прекрасно, че мога да чуя какво мисли, а също така понякога да ме окуражи", коментира Кецманович.
  Относно сферите, в които е прогресирал най-много през сезона, той заяви: "В най-голяма степен това е моето постоянство. Успях да задържа едно ниво, да удържа на трудните моменти и това е, което ме отведе в Милано".
  Миомир Кецманович завършва сезона под №60 в ранглистата. Той е роден на 31 август 1999-та година. Кецманович е най-младият представител на Сърбия в Топ 10, но и последният в класацията, като освен Джокович пред него са още Душан Лайович, Ласло Джере и Филип Крайнович.